Modul
Tartalom
Index 🔎︎

# Makró

Válassza ki azt a makrót, amelyet a kijelölt kép, keret vagy OLE-objektum kiválasztásánál szeretne futtatni. A kiválasztott objektumtól függően a függvény az Objektum párbeszédablak Makró lapján vagy a Makró hozzárendelése párbeszédablakban található.

## Esemény

Felsorolja a kijelölt objektumhoz jelenleg tartozó makrók számára értelmezhető eseményeket.

Az alábbi táblázat a dokumentumban levő objektumokhoz rendelhető makrókat és eseményeket írja le:

Esemény | Kiváltó esemény | OLE-objektum | Kép | Keret | Szövegblokk | Interaktívkép-terület | Hiperhivatkozás
Objektumra kattintás | Az objektum ki van választva. | ✓ | ✓ | ✓ |  |  |
Egérkurzor az objektum felett | Az egérkurzor az objektum felett van. | ✓ | ✓ | ✓ |  | ✓ | ✓
Indító hiperhivatkozás | Az objektumhoz rendelt hiperhivatkozásra történő kattintás. | ✓ | ✓ | ✓ |  |  | ✓
Az egérkurzor elhagyja az objektumot | Az egérkurzor elmozdul az objektumról. | ✓ | ✓ | ✓ |  | ✓ | ✓
Sikeres képbetöltés | A képek sikeresen betöltődtek. |  | ✓ |  |  |  |
Képbetöltés megszakítva | A felhasználó leállította a képek betöltését (például az oldal letöltésekor). |  | ✓ |  |  |  |
Hibás képbetöltés | A kép nem töltődött be, például abban az esetben, ha egy kép nem található. |  | ✓ |  |  |  |
Alfanumerikus karakterek bevitele | Szöveg beírása a billentyűzetről. |  |  | ✓ |  |  |
Nem alfanumerikus karakterek bevitele | Nem nyomtatható karakterek bevitele a billentyűzetről, ilyenek például a tabulátorok, valamint a sortörések. |  |  | ✓ |  |  |
Keret átméretezése | Keret átméretezése az egérrel. |  |  | ✓ |  |  |
Keret áthelyezése | Keret áthelyezése az egérrel. |  |  | ✓ |  |  |
Szövegblokk beszúrása előtt | Egy szövegblokk beszúrása előtt. |  |  |  | ✓ |  |
Szövegblokk beszúrása után | Egy szövegblokk beszúrása után. |  |  |  | ✓ |  |

## Makrók

Válassza ki az esemény bekövetkezése esetén futtatandó makrót.

A keretek lehetővé teszik események függvényekhez történő csatolását, így a függvény eldöntheti, hogy a függvény vagy a LibreOffice Writer dolgozza fel az eseményt.

### Kategória

Megjeleníti a megnyitott LibreOffice-dokumentumokat és -alkalmazásokat. Kattintson a hely nevére, ahova menteni kívánja a makrókat.

### Makró neve

Megjeleníti a rendelkezésre álló makrókat. Kattintson a kijelölt objektumhoz rendelendő makróra.

## Hozzárendelés

Az adott eseményhez a kiválasztott makrót rendeli hozzá. A hozzárendelt makrók bejegyzései az esemény után lesznek beállítva.

## Eltávolítás

Eltávolítja a kijelölt elemhez hozzárendelt makrót.

## Makróválasztás

Válassza ki a hozzárendelni kívánt makrót.