Modul
Tartalom
Index 🔎︎

# Fődokumentumok és aldokumentumok

Egy fődokumentum nagy dokumentumok, például többfejezetes könyvek kezelését teszi lehetővé. A fődokumentum felfogható úgy, mint különálló LibreOffice Writer-fájlok közös tárolója. A különálló fájlokat aldokumentumoknak hívják.

## A fődokumentumok jellemzői

- Amikor egy fődokumentumot nyomtat, az összes aldokumentum tartalma, a jegyzékek és bármely begépelt szöveg ki lesz nyomtatva.

- A fődokumentumon belül az összes aldokumentumhoz létrehozhat tartalomjegyzéket vagy tárgymutatót.

- Az aldokumentumokban használt stílusok, mint például az új bekezdésstílusok, automatikusan importálásra kerülnek a fődokumentumba.

- A fődokumentum megtekintése közben a fődokumentumban már meglévő stílusok elsőbbséget élveznek az ugyanolyan névvel rendelkező, aldokumentumokból importált stílusokkal szemben.

- Az aldokumentumok soha nem változnak meg attól, hogy a fődokumentum módosul.

Ha egy dokumentumot hozzáad egy fődokumentumhoz, vagy egy új aldokumentumot hoz létre, akkor egy hivatkozás jön létre a fődokumentumban. Egy aldokumentum tartalmát nem tudja közvetlenül a fődokumentumban szerkeszteni, de a Navigátor segítségével bármely aldokumentumot megnyithatja szerkesztésre.

## Példa a stílusok használatára

A master.odm fődokumentum szövegből, valamint a sub1.odt és sub2.odt aldokumentumokra való hivatkozásokból áll. Mindkét aldokumentumban létre lett hozva egy Stílus1 stílus, és az aldokumentumok mentve lettek.

A fődokumentum mentésekor az aldokumentumok stílusai importálódnak a fődokumentumba. Először az új, Stílus1 stílus importálódik a sub1.odt aldokumentumból. Ezután a sub2.odt új stílusai importálódnak, de a Stílus1 már megvan a fődokumentumban, ezért ez a stílus nem importálódik a sub2.odt aldokumentumból.

A fődokumentumban most az első aldokumentumból származó Stílus1 stílust látja. A fődokumentumban minden Stílus1 stílusú bekezdés úgy fog megjelenni, ahogy az első aldokumentumból származó Stílus1 attribútumai meghatározzák. A második aldokumentum viszont nem fog változni. A második aldokumentumból származó, Stílus1 stílusú bekezdések más attribútumokkal rendelkeznek, attól függően, hogy a sub2.odt dokumentumot magában vagy a fődokumentum részeként nyitotta-e meg.

A zavar elkerülése érdekében használja ugyanazt a sablont a fődokumentumhoz és annak aldokumentumaihoz. Ez automatikusan megtörténik, ha a fődokumentumot és aldokumentumait egy címsorokkal tagolt, létező dokumentumból hozza létre a Fájl - Küldés - Fődokumentum létrehozása menüparanccsal.

Kapcsolódó témakörök

Fődokumentumok és aldokumentumok használata

Több dokumentumot lefedő jegyzékek

Navigátor főmódban