Modul
Tartalom
Index 🔎︎

# Egyéni diavetítés létrehozása

A jelenlegi bemutató diáiból létrehozhat egy adott közönség igényeihez alakított egyéni vetítést.

### Egyéni diavetítés létrehozása:

1. Válassza a Diavetítés - Egyéni diavetítés menüparancsot.

2. Kattintson az Új gombra, és adja meg a dia nevét a Név mezőben.

3. A Létező diák listában válassza ki az egyéni diavetítésben bemutatandó diákat, majd kattintson a >> gombra. Tartsa lenyomva a Shift billentyűt egy diatartomány kiválasztásához, vagy a Ctrl billentyűt több különálló dia kijelöléséhez.

Az egyéni diavetítésben a diák sorrendjének megváltoztatásához húzza át az oldalakat az új helyükre a Kijelölt diák listában.

### Egyéni diavetítés indítása:

1. Válassza a Diavetítés - Egyéni diavetítés menüparancsot.

2. Válassza ki a listából az indítani kívánt diavetítést.

3. Kattintson az Indítás gombra.

Ha a Bemutató eszköztár Vetítés ikonjával vagy az F5 billentyűvel az egyéni vetítést szeretné indítani, akkor engedélyezze az Egyéni vetítés használata lehetőséget.

## Diavetítés futtatásának beállításai

### A diavetítés mindig az aktuális diával induljon:

1. Válassza a LibreOffice - Beállításokaz Eszközök - Beállítások
   - LibreOffice Impress - Általános lehetőséget.

2. A Bemutató indítása területen engedélyezze a Mindig az aktuális oldallal lehetőséget.

Egyéni diavetítés futtatása esetén ne jelölje be ezt a beállítást.

### Dia elrejtése:

Az aktuális dia elrejtéséhez kattintson a Dia elrejtése gombra.

1. Több dia elrejtéséhez válassza a Nézet - Diarendező menüparancsot, majd jelölje ki az elrejtendő diákat.

2. Válassza a Diavetítés - Dia megjelenítése/elrejtése menüparancsot.

   A dia nem törlődik a dokumentumból.

### Rejtett dia megjelenítése:

1. Válassza a Nézet - Diarendező menüparancsot, majd jelölje ki az újból megjelenítendő rejtett diákat.

2. Válassza a Diavetítés - Dia megjelenítése/elrejtése menüparancsot.

Kapcsolódó témakörök

Diaváltások időzítésének kipróbálása

Diavetítés elindítása