Modul
Tartalom
Index 🔎︎

# Atn függvény

Trigonometriai függvény, amely visszaadja egy numerikus kifejezés árkusztangensét. A visszatérési érték a -Pi/2 - +Pi/2 tartományba esik.

Az árkusztangens a tangens függvény inverze. Az Atn függvény az „alfa” szöget adja vissza radiánban a szög tangensének felhasználásával. A függvény úgy is vissza tudja adni az „alfa” szöget, hogy egy derékszögű háromszögben összehasonlítja a szöggel szemközt lévő befogó hosszát a szög mellett lévő befogó hosszával.

Atn(szöggel szembeni befogó/szög melletti befogó)= Alfa

## Szintaxis:

    Atn (Szám)

## Visszatérési érték:

Double

## Paraméterek:

Szám: Numerikus kifejezés, amely a derékszögű háromszög két oldalának arányát ábrázolja. Az Atn függvény a megfelelő szöget adja vissza radiánban (árkusztangens).

A radiánértékek szögértékre való alakításához szorozza meg a radiánértéket 180/pi-vel.

fok=(radián*180)/pi

radián=(fok*pi)/180

A pi a rögzített körállandó 3.14159-es kerekített értékkel.

## Hibakódok:

5 Érvénytelen eljáráshívás

## Példa:

    ' A következő példa derékszögű háromszög esetén kiszámolja a

    ' az alfa szöget az alfa szög tangenséből:

    Sub ExampleAtn

    ' kerekített Pi = 3.14159 egy előre meghatározott konstans

    Dim d1 As Double

    Dim d2 As Double

        d1 = InputBox("Adja meg a szög mellett lévő befogó hosszát: ","Melletti")

        d2 = InputBox("Adja meg a szöggel szemközt lévő befogó hosszát: ","Szemközti")

        Print "Az alfa szög"; (atn (d2/d1) * 180 / Pi); " fok"

    End Sub